Võrgu tänav

Võrgu tänav on tänav Tallinnas Põhja-Tallinna linnaosas Kalamaja asumis.

Võrgu tänav on saanud nime sealkandis asunud võrgupunumistöökodade järgi. Võrgu tänav saab alguse Kalasadama tänavast. Suur osa tänava kunagisest, valdavalt puumajadest koosnenud hoonestusest on hävinud. Tänava ääres asusid omal ajal kalatööstused.

Hoonestus 
 Võrgu 3 asuvas 1935. aastal ehitatud kunagises Taavi Variku majas asub täna kohvik Moon.
 Võrgu 6 asub 19. sajandi lõpus Malahhovite kalatööstusele kuulnud telliskivihoone. Hoones tegutses AS Maseko kontor.
 Võrgu 8, hoone hävinud, alles vaid üksikud müürid.
 Võrgu 10, 1860. aastal ehitatud puumaja asemele ehitati 2002. aastal elamu-ärihoone.

Ajalugu 
19. sajandi teisel poolel ja 20. sajandi alguses oli Võrgu tänava ääres Kaarel Laksi pood ehk Laksi kõrts. Laksi pood lammutati 1930. aasta paiku ning kalatööstur T. Varik ehitas selle asemele uue maja, kus olid tööstusruumid, kauplus ja korterid.

Võrgu tänava, Suur-Patarei tänavaga paralleelne osa kandis kuni 1980. aastani  Kalasadama tänava nimetust. Tänav sai tagasi Võrgu tänava nime 19. juunil 2002., kui 19.06.2002 aasta Tallinna Linnavalitsuse määrusega osa Kalasadama tänavast ennistati Võrgu tänavana.

Viited

Põhja-Tallinna tänavad
Kalamaja